hotchpotch/miracl-hf-unified huggingface dataset:
తిరుపతమ్మ తల్లి
ఈ గ్రామములోని శ్రీ లక్ష్మీ తిరుపతమ్మ తల్లి ఆలయం జిల్లాలోనేగాక రాష్ట్రంలోని వివిధప్రాంతాలలో ప్రసిద్ధి చెందినది. ఈ ఆలయంలో చిన్న తిరునాళ్ళు ప్రతి సంవత్సరం ఫాల్గుణ పౌర్ణమి నుండి 5 రోజులు వైభవంగా నిర్వహించెదరు. మొదటి రోజు ఉదయం ఆలయంలో [[అఖండజ్యోతి]] స్థాపన చేస్తారు. రెండవ రోజున, సాయంత్రం 5 గంటలకు, రథంలో గ్రామోత్సవం నిర్వహించెదరు. మూడవ రోజున, ప్రత్యేక అభిషేకం, అనంతరం ఆలయంలో వేలమంది మహిళలచే లక్షకుంకుమార్చన నిర్వహించెదరు. నాల్గవరోజు సాయంత్రం, ఆలయంలో ఉన్న ఇనుప ప్రభను విద్యుద్దీపాలతో అలంకరించి, దానితో తిరుపతమ్మ, గోపయ్యస్వా స్వామి విగ్రహాలను ఉంచి, ఆలయం చూట్టూ ప్రదక్షణ చేయించెదరు. ఐదవ రోజున, అమ్మవారికి అనిగండ్లపాడు లోని శ్రీ కొల్లా శ్రీనివాసరావుగారి ఇంటినుండి పుట్టింటి పసుపు, కుంకుమ తీసుకొని వస్తారు. ఆ బండి వెనుక గ్రామానికి చెందిన వందల బండ్లు పెనుగంచిప్రోలు వరకూ వేడుకగా వస్తవి. దీనిని అనిగండ్లపాడు, పెనుగంచిప్రోలులో పెద్ద ఉత్సవంగా చేస్తారు.
వర్గం:కృష్ణా జిల్లా పుణ్యక్షేత్రాలు
కడప నగరపాలక సంస్థ
కడప నగరపాలక సంస్థ వై.ఎస్.ఆర్ జిల్లా లోని ఏకైక నగరపాలక సంస్థ.
కడప పట్టణం ఆంగ్లేయుల పాలనా కాలంలోనే పురపాలక సంస్థగా ఆవిర్భవించింది! 1868లో కడప పట్టణాన్ని మూడో శ్రేణి పురపాలక సంస్థగా ప్రకటించారు. 90 సంవత్సరాలపాటు ఆ స్థాయి కొనసాగింది. దేశానికి స్వాతంత్య్రం వచ్చిన తర్వాత 1958లో ద్వితీయశ్రేణి పురపాలకగా అవతరించింది. మరో 22 సంవత్సరాల తర్వాత 1980లో స్పెషల్‌గ్రేడ్‌గా విస్తరించింది. అప్పటి నుంచి 24 సంవత్సరాల పాటు ప్రత్యేక స్థాయి పురపాలక సంస్థగా కడప కొనసాగింది. 2004 నవంబరు 13న ప్రత్యేకస్థాయి పురపాలక సంస్థగా ఉన్న కడపను నగరపాలక సంస్థగా ఉన్నతినిచ్చారు. పురపాలక పాలక వర్గం రద్దయ్యింది. 2005 సెప్టెంబరులో కడప నగరపాలక సంస్థకు ఎన్నికలు నిర్వహించారు. నగరపాలక సంస్థ మొదటి మేయర్‌గా రవీంధ్రనాథరెడ్డి ఎంపికయ్యారు. డిప్యూటీ మేయర్‌గా మైనార్టీ వర్గానికి చెందిన నబీరసూల్‌ను ఎన్నుకున్నారు. నగరపాలక సంస్థ మొదటి కమిషనర్‌గా ఎస్.ఎస్.వర్మ పనిచేశారు. నగరపాలక సంస్థ మొదటి ప్రత్యేకాధికారిగా అప్పటి జిల్లా పాలనాధికారి జయేష్‌రంజన్ పాలనాపగ్గాలు చేపట్టారు. పురపాలక సంస్థ పాలక వర్గం రద్దయ్యేనాటికి బోలా పద్మావతి పురపాలక సంస్థ ఛైర్మెన్‌గా కొనసాగారు.
అనంతపురం నగరపాలక సంస్థ
అనంతపురం నగరపాలక సంస్థ అనంతపురం జిల్లా లోని ఏకైక నగరపాలక సంస్థ.
రాయలసీమ ప్రాంతంలో ఒక కుగ్రామంగా పురుడు పోసుకున్న 'అనంతపురం' అంచెలంచెలుగా ఎదుగుతూ నగర పాలక సంస్థగా రూపాంతరం చెందింది. బ్రిటీష్ ప్రభుత్వ హయాంలో 'స్థానిక' పాలన హోదాను దక్కించుకుని అంచెలంచెలుగా అభివృద్ధి చెందుతూ వచ్చింది. అనాటి నుంచి 145 ఏళ్లు 'స్థానిక' పాలన సాగింది. 2014 దాకా 38 మంది ఛైర్మన్లు, ప్రత్యేక అధికారులు పాలించారు. వీరిలో 15 మంది ఛైర్మన్లు, 23 మంది ప్రత్యేక అధికారులు ఉన్నారు. 1869లో బ్రిటీష్ ప్రభుత్వం అనంతపురానికి మున్సిపాల్టీ హోదా కల్పించింది. దేశానికి స్వాతంత్య్రం వచ్చిన తర్వాత 1952లో ఛైర్మన్ల వ్యవస్థ ఆరంభమైంది. 'ఎన్నిక' విధానం అమల్లోకి వచ్చింది
ఛైర్మన్ల వ్యవస్థ అమల్లోకి వచ్చిన తర్వాత... అనంతపురం పురపాలక సంఘం తొలి ఛైర్మన్‌గా మేడా సుబ్బయ్య ఎంపిక అయ్యారు. ఈయన 1952-1959 దాకా పనిచేశారు. 1959-64 మధ్య డీసీ నరసింహారెడ్డి, 1964-66 వరకు ఎంఏ జబ్బార్ ప్రత్యేక అధికారిగా పనిచేశారు. ఆనాటి నుంచి 1981 ఆగస్టు 12వ తేదీ దాకా 15 మంది ప్రత్యేక అధికారుల పాలన కొనసాగింది. 1981 ఆగస్టు నుంచి 1983 నవంబరు 28వ తేదీ దాకా అంబటి నారాయణరెడ్డి ఛైర్మన్‌గా పనిచేశారు. 1983 డిసెంబరు 31 నుంచి 1985 ఆగస్టు 27వ తేదీ దాకా ఎన్.రామకృష్ణ, 1985 అక్టోబరు 10 నుంచి 1986 జూన్ 30వ తేదీ దాకా కేసీ నారాయణ ఛైర్మన్‌గా వ్యవహరించారు. 1987 జూలై నుంచి అదే సంవత్సరం మార్చి 31వ వరకు అప్పటి కలెక్టర్ ఐవీ సుబ్బారావు ప్రత్యేక అధికారిగా పనిచేశారు. 1987 నుంచి ఛైర్మన్ ఎన్నిక ప్రత్యక్ష పద్ధతిలో జరిగింది. ఈ ఎన్నికలో అంబటి నారాయణరెడ్డి గెలుపొందారు. 1987 మార్చి 30 నుంచి 1992 మార్చి 31 దాకా పనిచేశారు. ఆ తర్వాత 1995 మార్చి 28 వరకు ప్రత్యేక అధికారి, 1995లో మళ్లీ ఎన్నిక జరిగింది. ఈ ఎన్నికలో ప్రభాకర్‌చౌదరి విజయం సాధించి 2000 మార్చి 28 వరకు కొనసాగారు. 2000లో నూరుమహమ్మద్ గెలుపొంది... 2005 మార్చి 28 వరకు పనిచేశారు. 2005 ఏప్రిల్ ఒకటో తేదీన పురపాలక సంఘం నుంచి నగర పాలక సంస్థగా రూపాంతరం చెందింది. ప్రథమ నగర మేయర్‌గా రాగే పరశురాం పనిచేశారు. 2010 సెప్టెంబరు నాటికి మేయర్ పాలన ముగిసింది. అప్పటి నుంచి 2014 దాకా ప్రత్యేక అధికారి పాలనలోనే సాగింది.
దుగ్గిరాల వెంకట్రావు
దుగ్గిరాల వెంకట్రావు కరీంనగర్ జిల్లాకు చెందిన స్వాతంత్ర్య సమరయోధుడు మరియు మాజీ శాసన సభ్యుడు.
ఎల్కతుర్తి మండలం గోపాల్‌పూర్‌కు చెందిన దుగ్గిరాల వెంకట్రావు మొదటి నుంచి స్వతంత్య్ర పోరాటంలో చురుకైన పాత్ర పోషించారు. సొషలిస్టు భావాలు కల్గిన ఆయన ప్రజల పక్షాన నిలిచి అనేక పోరాటాలు చేశారు. 1978లో హుజూరాబాద్ నియోజకవర్గం నుంచి కాంగ్రెస్ పక్షాన పోటీ చేసి ఎమ్మెల్యేగా గెలిచారు. 1983లో స్వతంత్ర అభ్యర్థిగా పోటీ చేసి ఓటమి పాలయ్యారు. ఆ తర్వాత తెలుగుదేశం పార్టీలో చేరిన ఆయన 1985లో మళ్లీ ఎమ్మెల్యేగా గెలుపొంది రాష్ట్ర కర్షక పరిషత్ ఛైర్మన్ పదవిని చేపట్టారు. ప్రజల మనిషిగా గుర్తింపు పొందిన వెంకట్రావును చివరకు 1991లో నక్సల్స్ తూటాలకు బలయ్యాడు.
వాటర్ ఫైట్
వాటర్ ఫైట్ లేదా నీటి యుద్ధం అనగా నీటిని ప్రత్యర్థులపై నేరుగా లేదా పరికరాలతో చల్లి లేదా విరజిమ్మి వారిని తడిసేలా చేయడం. బకెట్లు, బుడగలు, నీటి తుపాకులు మరియు దోసిళ్లతో ఇలా దేనినైనా ఉపయోగించి నీటిని విరజిమ్మి ఈ నీటి యుద్ధమాట ఆడతారు. త్వరిత, సాధారణ, సుదీర్ఘ మరియు టోర్నమెంట్ తరహా ఆటల వలె మరియు నీటి ఆట కార్యక్రమాలలో ఈ నీటి యుద్ధమాటలు అనేక స్థాయిలలో ఉన్నాయి.
ఈ నీటి యుద్ధమాట మొదట స్నేహితులు ఒకరిపై ఒకరు నీరు చల్లుకోవడం ద్వారా ప్రారంభమయింది. నీటి ఆట ఇతర జంతువులలో కూడా కనబడుతుంటుంది, వేసవిలో కోతులు లేదా ఏనుగులు వంటివి ఒకదానిపై మరొకటి నీటిని చల్లుకుంటూ చల్లబరచుకుంటుంటాయి. ఇతరులపై నీటిని చల్లేందుకు మానవులు మొదట దోసిళ్లతో నీటిని తీసుకొని విసరటం ద్వారా చేసేవారు. తరువాత వివిధ సహజ వస్తువులను ఉపయోగించడం తెలుసుకున్నాడు, ఆ తరువాత నీటిని దూరంగా చిమ్మగల సామర్థ్యము గల వివిధ రకాల ఆకర్షణీయమైన పరికరాలను తయారు చేసి వాటిని ఉపయోగిస్తున్నాడు.
స్నేహితులు ఈత కొట్టే సమయంలో ఒకరిపై మరొకరు చేతులతో అలల వలె నీటిని విరజిమ్ముకుంటారు. సాధారణంగా ఈత కొట్టేటప్పుడు తాకుడాట సమయంలో ప్రత్యర్థి తాకకుండా ఉండేందుకు ప్రత్యర్థిపై చేతులతో అలల వలె నీటిని చిమ్ముతారు.
హోళీ - ఒకరిపై ఒకరు రంగు నీళ్ళను చల్లుకునే ఒక పండుగ
కేశాపురం(చిన్నమండెం)
"కేశాపురం(చిన్నమండెం)" కడప జిల్లా చిన్నమండెం మండలానికి చెందిన గ్రామం. పిన్ కోడ్ 516 214., ఎస్.టి.డి. కోడ్ = 08561.
[1] ఈనాడు కడప; 2014,మార్చి-20; 15వ పేజీ.
శశి కపూర్
శశి కపూర్ ఒక భారతీయ చలనచిత్ర నటుడు మరియు నిర్మాత. ఆయన మార్చి 18, 1938న కలకత్తాలో జన్మించాడు. కొన్ని సినిమాలకు దర్శకుడిగా, సహాయ దర్శకుడిగా కూడా పనిచేశాడు. 2011 లో ఆయనకు భారత ప్రభుత్వం పద్మభూషణ్ పురస్కారాన్ని ప్రదానం చేసింది.
శశి కపూర్ నాలుగు సంవత్సరాల పిన్న వయసునుండే తండ్రి పృథ్వీరాజ్ కపూర్ స్థాపించిన "పృథ్వీ థియేటర్స్" తోపాటు ప్రయాణిస్తూ ఆయన నిర్మించి, దర్శకత్వం వహించిన నాటకాలలో నటించడం ప్రారంభించాడు.1940 దశాబ్దిలోనే సంగ్రామ్ (1950), దనపాణి (1953) లాంటి వ్యాపారాత్మక చిత్రాల్లో బాల నటుడిగా తన ప్రస్థానం ప్రారంభించాడు. అప్పట్లో శశికపూర్ పేరుతో పౌరాణిక చిత్రాల్లో నటించే మరో బాలనటుడు ఉండటంతో శశిరాజ్ అనే పేరుతో చిత్రరంగానికి పరిచయం అయ్యాడు. 1948లో వచ్చిన ఆగ్, 1951లో వచ్చిన ఆవారా సినిమాల్లో తన అన్న రాజ్ కపూర్ చిన్నప్పటి పాత్రను పోషించి మంచి పేరు తెచ్చుకున్నాడు. 1950లో వచ్చిన సంగ్రామ్ చిత్రంలో అశోక్ కుమార్ చిన్నప్పటి పాత్ర పోషించాడు. 1948-54 మధ్యలో నాలుగు హిందీ చిత్రాలలో నటించాడు.
గత కొంతకాలంగా అనారోగ్యంతో బాధ పడుతున్న శశి కపూర్ ముంబైలోని కోకిలబెన్ హాస్పిటల్లో 2017, డిసెంబర్ 4 (సోమవారం)న మరణించాడు.
మాచిరెడ్డిపల్లె(వల్లూరు మండలం)(కడప)
"మాచిరెడ్డిపల్లె(వల్లూరు మండలం)(కడప)" కడప జిల్లా వల్లూరు మండలానికి చెందిన గ్రామం. [1] ఈనాడు కడప; 2014,మార్చి-17; 15వ పేజీ.
ఆంధ్రభూమి సచిత్ర వారపత్రిక
ఆంధ్రభూమి సచిత్ర వారపత్రిక 1977 సంవత్సరంలో ప్రారంభించబడింది.యాజమాన్యం దక్కన్ క్రానికల్ హోల్డింగ్స్ లిమిటెడ్ అనే ప్రైవేటు సంస్థ చేతిలోవుంది. . 
ప్రతీ వారం ప్రత్యేక వ్యాసం సత్య, అనూష తటవర్తి, వంటి రచయితలు కలం నుండి వెలువడతాయి.
కొన్ని ప్రత్యేక వ్యాసాలు - రచయిత అనూష తటవర్తి
తరాలు మారినా తరగని రుచి- ఉప్మా
తెలుగు రుచుల సోకు పూతరేకు
బెస్టగిఫ్ట్
మళ్ళీ బడికి
మనీ మనీ 
నెట్ భ్యాంకింగ్
ఎడడుగుల బంధం
తెలుగు జర్నలిజం
ఇతర భారతీయ భాషలలాగానే తొలి తెలుగు పత్రికలు క్రైస్తవమత బోధకులు ప్రారంభించారు. 1835లో బ‌‍‌‌‌‌ ళ్ళారి కేంద్రంగా మద్రాసులో ప్రచురించబడిన సత్యదూత మాసపత్రిక తొలి తెలుగు పత్రిక. ఆ తరువాత హితవాది అనే వారపత్రిక ప్రచురించబడింది. కాకినాడ నుండి కెనడియన్ బాప్టిస్టు మిషన్ ప్రచురించిన రావి అనే పత్రికలో మతవిషయాలతో పాటు వార్తలు వుండేవి.
సామాజిక మరియు భాషాభివృద్ధి ధ్యేయంగా కందుకూరి వీరేశలింగం పంతులు నడిపిన వివేకవర్ధని వార పత్రిక మరియు దానితో పోటీగా వేంకటరత్నం పంతులు పంతులు నడిపిన ఆంధ్ర భాషా సంజీవిని తొలి అధ్యాయం మొదలైందని చెప్పవచ్చు.
వారపత్రికలలో ఆంధ్రప్రకాశిక అనే తెలుగు వార్తా పత్రిక మద్రాసు నుండి 1886లో ఎ.పి.పార్ధసారధి వెలువడించాడు. ఈ పత్రిక జాతీయ కాంగ్రెస్ ను సమర్ధించేది. 25 సంవత్సరాలుతరువాత వారానికి రెండుసార్లు విడుదలై ఆ తరువాత కొన్నాళ్లికి వారపత్రికగా మారింది. 1920దశకంలో నిలిచిపోయింది.
శశిలేఖ (1894) తెలుగు ప్రాంతాల ఏకీకరణకు పోరాడిన తొలి పత్రిక. ఆ తరువాత తెలుగు పత్రికలలో ప్రథమంగా దేవగుప్త శేషశాయి రావు దేశాభిమాని అనే పక్ష పత్రికను స్థాపించి దానిని దినపత్రికగా మార్చాడు. అదేకాలంలో భాషా ఉద్యమం జరిగింది. ఆంధ్ర సాహిత్య పరిషత్ పత్రిక 1911 లో వ్యావహారిక భాషని సమర్థించింది. ఆధునిక తెలుగు పునాదులు విశ్వనాధ సత్యనారాయణ మరియు రామకోటేశ్వరరావు నడిపిన జనతా అనబడే పత్రికలో పడ్డాయి.
ఆంధ్రుల పత్రికలలో విజయవంతంగా నడిచిన తొలి తెలుగు పత్రిక ఆంధ్రప్రత్రిక . ఇది 1908లో కాశీనాధుని నాగేశ్వరరావు పంతులు వారపత్రికగా స్థాపించాడు. శేషగిరిరావు సంపాదకత్వంలో వృద్ధి చెందింది. ఆ తరువాత దినపత్రికగా మారింది. దీనితో పాటు సాహిత్య పత్రిక భారతి ప్రజాదరణ పొందింది. ఈ పత్రిక గాంధీజీ జీవనవిలువలని ప్రచారం చేసింది.1965లో విజయవాడకు ఆ తరువాత హైదరాబాదు కేంద్రంనుండి ముద్రించబడింది.
ఆంధ్ర పత్రిక తోపోటీగా ఆంధ్రప్రభని ఖాసా సుబ్బారావు సంపాదకత్వంలో ఎక్స్‌ప్రెస్ గ్రూప్ 1938లో స్థాపించింది. నార్ల వెంకటేశ్వరరావు సారథ్యంలో అభివృద్ధి చెందింది.
2007-08 ఆర్ఎన్ఐ (RNI) గణాంకాల ప్రకారం 2168 తెలుగు పత్రికలు ( 405 దినపత్రికలు, 372 వారపత్రికలు, 340 పక్ష పత్రికలు మరియు 971 మాసపత్రికలు) . ఐఆర్ఎస్ (IRS) Q-2,తెలుగు న్యూస్ ఏజెన్సీ లో INB గుర్తింపు పొందిన BHARAT NEWS INTERNATIONAL BNI ANI లు ఉన్నాయి 2011 ప్రకారం అధిక చదువరులనుకలిగివున్న పత్రికలలో ఈనాడు, సాక్షి, ఆంధ్రజ్యోతి, ప్రజాశక్తి, విశాలాంధ్ర, మరియు ఆంధ్రభూమి, ఆంధ్రప్రభ, ఉన్నాయి.
తేరాల
ఆంధ్రప్రదేశ్ రాష్ట్రం , భారతదేశం గుంటూరు జిల్లాలో దుర్గి మండలానికి చెందిన గ్రామము మండలంలోని ఒక గ్రామం.
ఇది జిల్లా హెడ్ క్వార్టర్స్ గుంటూరు నుండి పడమటి వైపు 112 కి.మీ.దూరంలో ఉన్నది. హైదరాబాద్ నుండి 180 కి.మీ.దూరంలో ఉన్నది..
మాచెర్ల, వెల్దుర్తి. 
మాచెర్ల, వినుకొండ, రెంటచింతల, నరసరావుపేట, మిర్యాలగూడ. 
ఈ ఆలయంలో ప్రతి సంవత్సరం, మహాశివరాత్రి ఉత్సవాలు వైభవంగా నిర్వహించెదరు. [1]
తెలుగు ఇక్కడ స్థానిక భాష.
[1] ఈనాడు గుంటూరు రూరల్; 2017,ఫిబ్రవరి-25; 4వపేజీ.
మూగవాని పిల్లనగ్రోవి
మూగవాని పిల్లనగ్రోవి ప్రముఖ రచయిత కేశవరెడ్డి రచించిన నవల.
మూగవాని పిల్లనగ్రోవి నవల డాక్టర్ కేశవరెడ్డి 1993లో రచించారు. నవలను 1993లో ఆంధ్రప్రభ సచిత్ర వారపత్రికలో ధారావాహికగా ప్రచురించారు. 1995లో రీతిక పబ్లికేషన్స్ ద్వారా తొలిప్రచురణ జరిగింది. 2008 నవంబరులో హైదరాబాద్ బుక్ ట్రస్ట్ వారు పునర్ముద్రించారు. ఆ ప్రతికి కాళ్ళ ముఖచిత్రాన్ని చిత్రించారు.
మూగవాని పిల్లనగ్రోవి నవల బక్కిరెడ్డి అనే రైతు వీరగాథ. తన పొలాన్ని కాపాడుకుని సేద్యం చేయడం కొనసాగిద్దామనే ప్రయత్నం చేసిన సన్నకారు రైతు బక్కిరెడ్డి ఆ ప్రయత్నంలో విఫలుడవుతాడు. భూమిని, సేద్యాన్ని కోల్పోలేక చివరికి ఉన్మాదిగా మారి మరణిస్తాడు. మరణించిన బక్కిరెడ్డి కథ మొదట జాలిగాథగా ఉన్నా, పంచభూతాలు అతని మమతను, మరణాన్ని వీరత్వంగా గుర్తించి ఆ భూమిని అతను కాక వేరెవరూ దున్నకూడదన్న వరం బక్కిరెడ్డికి ఇస్తాయి. ఆ ప్రాంతం బక్కిరెడ్డి పేరిట చిన్న తోపులా మిగిలిపోతుంది. జానపద సంప్రదాయంలోని కథల పద్ధతిలోనే ఈ నవల కూడా వీరగాథగా రూపాంతరం చెందడంతో ముగుస్తుంది.
మూగవాని పిల్లనగ్రోవి నవల ప్రాచుర్యం పొందింది. నవలను మూగవాని పిల్లనగ్రోవి అనే పేరుతోనే స్వయంగా డా.కేశవరెడ్డి స్వయంగా ఆంగ్లంలోకి అనువదించారు. ఆంగ్లంలో "బలాడ్ ఆఫ్ ఒంటిల్లు" అనే ఉపశీర్షికను ఉంచారు. ఆక్స్‌ఫర్డ్ యూనివర్శిటీ ప్రెస్ ఆంగ్లానువాదాన్ని ప్రచురించారు.
అల్లూరివారిపాలెం
"అల్లూరివారిపాలెం" గుంటూరు జిల్లా, నరసరావుపేట మండలానికి చెందిన గ్రామం. అనంతసాగరం , గుంటూరు జిల్లా, నరసరావుపేట మండలానికి చెందిన గ్రామము
[1] ఈనాడు ఆదివారం అనుబంధం; 2014, మార్చి-16; 16వ పేజీ.
పత్రికా నిర్వహణ
పత్రికా నిర్వహణ అంచెల సోపానాన్ని ఈ వ్యాసం విషయసూచికలో చూపినట్లువుంటుంది
పత్రికానిర్వహణకు అధిపతిని యజమాని లేక ప్రచురణకర్త అంటారు.
పాత్రికేయవృత్తిలో ప్రధాన సంపాదకుడు (Chief Editor) అత్యున్నత పదవి. వీరు పత్రికలోని వార్తలకు బాధ్యత వహిస్తారు. తమ కార్యాలయ ఉద్యోగులకి ఉత్తేజితులను చేయటం, పత్రిక ఆదాయవ్యయ నిర్వహణ చూస్తారు. ముద్రాపకునితో పత్రిక దీర్ఘకాలిక మరియు రోజువారి నిర్వహణ వ్యూహ రచనలు చేస్తారు .
విలేఖరి అనగా వార్తల సేకరణ, కూర్పు మరియు పంపిణీ చేసే వ్యక్తి. వీరి వృత్తినే పాత్రికేయవృత్తి లేక జర్నలిజం అంటారు.
వీరు పాక్షికకాలిక ఉద్యోగులు. వివిధ ప్రాంతాలలో జరిగే వార్తావిశేషాలను పై స్థాయి విలేకరులకు పంపుతారు.
ఛాయగ్రాహకుడు విలేకరికి వార్తలు దృశ్యమాధ్యమంలో సేకరించటానికి సహాయపడ్తాడు. కొంతమంది ఛాయాగ్రాహకులు ఛాయాచిత్రాలతోటే చక్కని వార్తాకథనాన్ని అందించగలుగుతారు.
పత్రిక పంపిణీని ఈ శాఖ పర్యవేక్షిస్తుంది. ఇది పత్రికకు ఆదాయవనరు.
పత్రికకు ప్రకటనలు ప్రధాన ఆదాయ వనరు . ప్రకటనల సంస్థలు మరియు ప్రజలతో నేరుగా ప్రకటనలు సేకరిస్తారు.
పత్రికానిర్వహణలో వాత్సవాల నిర్ధారణ ప్రధానం. దీనికొరకు చక్కని గ్రంథాలయం అవసరం. ఈ శాఖ పత్రికకు అవసరమయ్యే మూలాలను అందుబాటులోకి తెస్తుంది.
దగ్గుబాటి రానా
దగ్గుబాటి రామానాయుడు అలియాస్ దగ్గుబాటి రానా ఒక ప్రముఖ భారతీయ బహుభాషా నటుడు. ఇతను ప్రముఖ సినీ నిర్మాత దగ్గుబాటి రామానాయుడు మనవడు.
డబ్బు టుది పవరాఫ్ డబ్బు
డబ్బు టుది పవరాఫ్ డబ్బు నవలను ప్రముఖ రచయిత యండమూరి వీరేంద్రనాథ్ రాశారు. బహుళ ప్రజాదరణ పొందిన ఈ నవల ఛాలెంజ్ సినిమాగా రూపుదిద్దుకుంది.
బైండోవర్
"బైండోవర్ లేదా బాండ్ ఫర్ గుడ్ బిహేవియర్ "' భారతీయ శిక్షా స్మృతి ప్రకారం అమలయ్యే ఒక చట్టము.
ఒక వ్యక్తి వల్ల శాంతి భద్రతలకు విఘాతం కలుగుతుందని భావిస్తే ముందస్తు చర్యల్లో భాగంగా పోలీసులు అతన్ని అదుపులోకి తీసుకుని తహసీల్దారు లేదా ఆర్డీవో ఎదుట ప్రవేశపెడుతారు. భారతీయ శిక్షా స్మృతి (ఇండియన్ క్రిమినల్ ప్రొసీజర్ కోడ్) (సీఆర్‌సీ) 107, 108, 109, 110 సెక్షన్ల కింద ఈ బైండోవర్ కేసులను నమోదు చేస్తారు. చట్ట వ్యతిరేక చర్యలు చేపట్టబోనని బాండ్ పేపర్‌పై లిఖిత పూర్వకంగా హామీ తీసుకుంటారు. అనంతరం వ్యక్తిగత పూచీకత్తుపై విడుదల చేస్తారు. ఆ వ్యక్తి మరల చట్టవ్యతిరేక కార్యకలాపాలకు పాల్పడినట్లు ఫిర్యాదు అందితే 24గంటల్లో అతన్ని అరెస్టుచేస్తారు. ఈ బైండోవర్ పత్రాలు ఆర్నెల్లు పోలీసుల వద్దే ఉంటాయి.
బులా చౌదరి
బులా చౌదరి సప్త సముద్రాలలోని ఏడు జలసంధులు ఈదిన తొలి భారతీయ మహిళ. ఈమె భారతదేశంలో జాతీయ మహిళా ఈత ఛాంపియన్ గా నిలిచారు. ఆమె 1989 మరియు 1999 లలో "ఇంగ్లీషు ఛానెల్" ను రెండుసార్లు ఈదారు. ఈమెకు 1990 లో అర్జున అవార్డు వచ్చింది. ఆమె కోల్‌కతాలో ఒక స్విమ్మింగ్ అకాడమీ నెలకొల్పడానికి పథకం రచిస్తున్నారు. ఈమె పశ్చిమ బెంగాల్ లోని వెస్ట్ మిడ్నాపూర్ జిల్లాలోని నందన్‌పూర్ నియోజకవర్గం నుండి కమ్యూనిస్ట్ పార్ట్(మార్క్సిస్టు) తరపున లెజిస్లేచర్గా ఎన్నికైనారు.
ఈమె ప్రతిభావంతురాలైన అధిక దూరాలను ఈదే భారతీయ స్విమ్మర్, ఆమె పోటీ ప్రపంచంలో తన స్థానాన్ని నిలబట్టుకున్నారు. ఆమె తన 9 వయేట ఆమె స్విమ్మింగ్ నైపుణ్యాన్ని ప్రదర్శించి వివిధ పోటీలలో ఆరు బంగారు పతకాలను సాధించారు. ఆమె తన 24 వ యేటనుండి అంతర్జాతీయ స్థాయికి ఎదిగిపోయారు. 2004 లో శ్రీలంక నుండి ధనుష్కోటి వరకు పాక్ జలసంధిని 14 గంటలలో ఈదగలిగారు. ఈమె ఐదు ఖండాలలో ఏడు సముద్రాలను ఈదిన మొదటి మహిళగా చరిత్రలో నిలిచారు. 
ఈమె 1989 లో ఇంగ్లీషు ఛానెల్ను దాటారు. 1999 లో రెండవసారి ఇంగ్లీషు చానెల్ను ఈదారు. ఈమె రెండుసార్లు ఇంగ్లీషు ఛానెల్ ను ఈదిన మొదటి ఆసియా మహిళగా చరిత్రను సృష్టించారు. 1990 లో ఆమెకు అర్జున అవార్డు లభించింది. 2000 లో ఈమె జిబ్రాల్టర్ జలసంధిని ఈదారు. ఆతర్వాత ఆమె ఇటలీ లోని తిరేనియన్ సముద్రాన్ని ఈదారు. ఆ తర్వాత ఆమె 2003 లో యూ.ఎస్. లోని కటాలినా ఛానెల్ ను మరియు గల్ఫ్ లోని టొరోనియస్ ను ఈదారు. ఆమె న్యూజిలాండ్ లోని కుక్స్ స్ట్రైట్స్ ను ఈదారు. ఈమె జిబ్రాల్టర్ జలసంధిని 3 గంటల 35 నిముషాలలో ఈది ప్రపంచ రికార్డును నెలకొల్పారు.
ఈమె 1993 లో సంజిబ్ చక్రవర్తిని వివాహమాడారు. వారికి ఒక కుమారుడు (సరబ్‌జిత్). ఆమె లక్ష్యం కలకత్తాలో స్విమ్మింగ్ అకాడమీ నెలకొల్పాలని.
కుమారి సెల్జా
కుమారి సెల్జా (జననం. సెప్టెంబర్ 24 1962) 15వ లోక్‌సభ సభ్యులు. ఈమె భారత జాతీయ కాంగ్రెస్ నాయకురాలు. ఆమె 15 వ లోక్‌సభలో యు.పి.ఎ ప్రభుత్వంలో సామాజిక న్యాయశాఖ మరియు సాధికారత రంగానికి కేబినెట్ మంత్రిణిగా యున్నారు. ఆమె జనవరి 2014 న రాజీనామా చేశారు. ఈమె అతిపిన్న వయసులో భారత దేశంలో కేంద్ర మంత్రి పదవిని స్వీకరించిన తొలి మహిళగా చరిత్ర సృష్టించారు.
సెల్జా కుమారి చండీఘర్ లో దళిత నాయకుడైన దల్బీర్ సింగ్ కు జన్మించారు. ఆమె జేసస్ మరియు మేరీ కాన్వెంట్ లో విద్యాభ్యాసం చేశారు. ఆమె ఎం.అ మరియు ఎం.ఫిల్ పంచాజ్ విశ్వవిద్యాలయంలో పూర్తి చేశారు.
ఆమె 1990 లో మహిళా కాంగ్రెస్ కు అధ్యక్షురాలిగా తన రాజకీయాన్ని ప్రారంభించారు. కాంగ్రెస్ పార్టీలోని సీనియర్ దళిత నాయకులుగా ఆమె 10 వ లోక్‌సభకు 1991 లో హర్యానాలోని సిర్సా నియోజక వర్గం నుండి గెలుపొందారు. పి.వి.నరసింహారావు ప్రభుత్వంలో ఆమె విద్య మరియు సాంస్కృతిక శాఖలో యూనియన్ మంత్రిణిగా యున్నారు. 1996 లో హర్యానాలో కాంగ్రెస్ పార్టీ సంక్షోభంలో ఉన్నప్పటికీ ఆమె 11 వ లోక్‌సభకు కూడా ఎన్నికైనారు.
2004 లో ఆమె హర్యానా లోని అంబాలా లోక్‌సభ నియోజకవర్గానికి ఎన్నికై ప్రాతినిధ్యం వహించారు. ఈమె మన్‌మోహన్ సింగ్ ప్రభుత్వంలో (యు.పి.ఎ-1 ప్రభుత్వం) గృహనిర్మాణం మరియు పట్టణాభివృద్ధి శాఖకు స్టేట్ మినిస్టర్ గా యున్నారు. మే 16, 2009 లో ఆమె అదే నియోజకవర్గంలో మరల ఎన్నికైనారు. అంబాలా నియోజకవర్గంలో వరుసగా రెండుసార్లు ఎన్నికై రికార్డు సృష్టించారు. ఆమె హౌసింగ్ మరియు అర్బన్ పోవర్టీ మరియు కల్చర్ శాఖలో మంత్రిణిగా యున్నారు.
In March 2011, Union Tourism Minister Kumari Selja has been issued notices by the Punjab and Haryana High Court over a petition that has accused her of “forgery, criminal intimidation, fabrication and hatching a criminal conspiracy”.
The petitioner, advocate B S Chahar, has alleged that Selja, who was “instrumental in instigating leaders and members of the Balmiki community against Jat leaders in Mirchpur case”, tried to save herself from a litigation by pressurising the undertrials and forcing them to sign “blank and non judicial papers”.
అగాథా సంగ్మా
అగాథా సంగ్మా (జననం. జూలై 24 1980) భారత దేశంలో 15వ లోక్‌సభకు చెందిన పార్లమెంట్ సభ్యులు. ఈమె మేఘాలయ లోని "తుర" పార్లమెంట్ నియోజకరవర్గం నుండి 2009 పార్లమెంట్ ఎన్నికలలో నేషనలిస్టు కాంగ్రెస్ పార్టీ (ఎన్.సి.పి) నుండి ఎన్నికైనారు. ఈమె అతిపిన్న వయసులో లోక్సభ సభ్యురాలయిన మహిళగా చరిత్ర సృష్టించారు. ఈమె యు.పి.ఎ-2 ప్రభుత్వం లో అతి పిన్నవయస్కురాలైన మంత్రిణిగా యున్నారు.
అగాథా సంగ్మా న్యూఢిల్లీ లో మాజీ లోక్‌సభ స్పీకర్ అయిన పి.ఎ.సంగ్మా మరియు సొరదిని కె సంగ్మాలకు జన్మించింది. ఆమె మేఘాలయ లోని వెస్ట్ గారో హిల్స్ లో నివాసముంటున్నారు. ఆమె సోదరుడు "కోన్రాడ్ సంగ్మా" మేఘాలయ రాష్ట్ర అసెంబ్లీ కి ప్రతిపక్ష నాయకునిగా యున్నారు.
ఈమె పూణె విశ్వవిద్యాలయం నుండి ఎల్.ఎల్.బి డిగ్రీని పొందారు. ఆ తర్వాత ఆమె ఢిల్లీ హైకోర్టులో న్యాయవాదిగా చేరారు. ఆమె యు.కె లోని నొట్టింగం విశ్వవిద్యాలయ్ంలో ఎన్విరాన్‌మెంటాల్ మేనేజిమెంట్ లో మాస్టర్స్ డిగ్రీని పొందారు.
అగాథా సంగ్మా 2008 లో రీ పోలింగ్ లో 14 వ లోక్‌సభకు మొట్టమొదటిసారిగా ఎన్నికైనారు. ఆమె తండ్రి మాజీ లోక్‌సభ స్పీకర్ అయిన పి.ఎ.సంగ్మా రాష్ట్ర రాజకీయాలలో చేరేందుకు తన పదవికి రాజీనామా చేయడం ఫలితంగా జరిగిన రీ పోలింగ్ లో ఈమె గెలుపొందారు. ఆ తర్వాత 15 వ లోక్‌సభ ఎన్నికలలో కూడా ఎన్నికై అతి పిన్న వయసు గల పార్లమెంటు సభ్యులుగా యున్నారు. తన 29 వ యేట 15వ లోక సభలో అతిపిన్న వయస్కురాలైన మంత్రిణిగా యున్నారు.
ఆమె రూరల్ డెవలప్ మెంట్ శాఖకు మాజీ మంత్రిణి. ఆమె ఆమె పదవిని అక్టోబరు 2012న రాజీనామా చేశారు. అగర్థా సంగ్మా ఒక న్యాయవాది, పర్యావరణవేత్త, ఒక ఔత్సాహిక ఫోటోగ్రాఫర్
ఆరతి సాహా
ఆరతి గుప్తా నీ సాహా (సెప్టెంబర్ 24, 1940 - ఆగష్టు 23, 1994) ఇంగ్లీషు ఛానెల్ ను ఈదిన తొలి భారతీయ మహిళ. ఈమె జిబ్రాల్టర్ జలసంధిని ఈదిన తొలి భారతీయ మహిళ.
ఆమె తన నాల్గవ యేట నుండే ఈతను ప్రారంభించారు. ఆమె ప్రతిభను "సచిన్ నాగ్" అనే కోచ్ గుర్తించారు. 1945 నుండి 1951 వరకు ఆమె ఆలిండియా రికార్డు (1949) తో పాటు 22 పోటీలలో పాల్గొన్నది. 
ఆమె ఇంగ్లీషు ఛానెల్ ఇదిన భారతీయ స్విమ్మర్ అయిన మిహిర్ సేన్ కు ప్రభావితురాలైంది. సెప్టెంబర్ 29 1959 న ఇంగ్లీషు ఛానెల్ ఈది భారతదేశంలో ప్రథమ మహిళగా నిలిచింది.. ఆమె ఫ్రాన్స్ లోని "కేప్ గ్రిస్ సెజ్" నుండి ఇంగ్లాండు లోని "సాండ్‌గేట్" వరకు ఈది రికార్డు సృష్టించింది. ఈ దూరాన్ని ఆమె 16 గంటల 20 నిమిషాలలో పూర్తిచేయగలిగింది. ఆమె "సాండ్‌గేట్" వద్ద భారతీయ పతాకాన్ని నిలిపింది. ఆమెకు 1960 లో పద్మశ్రీ అవార్డుతో భారత ప్రభుత్వం సత్కరించింది. ఆమె ఆగష్టు 23 1994 న మరణించింది. 1998 లో వివిధ రంగాలలో భారతీయ మహిళల కృషికి గుర్తింపుగా, ఆర్తీ గుప్తాకు కూడా పోస్టల్ స్టాంపును భారత ప్రభుత్వం విడుదలచేసింది.
చౌదరి (అయోమయ నివృత్తి)
చౌదరి అనేది ఆంధ్రప్రదేశ్ లో ఒక అగ్ర కులం.
చౌదరి పేరున్న గ్రామాలు:
చౌదరి పేరున్న వ్యక్తులు:
డిక్కీ డోల్మా
డిక్కీ డోల్మా అతి పిన్న వయస్సులో ఎవరెస్టు శిఖరాన్ని అధిరోహించిన భారతీయ మహిళగా చరిత్ర సృష్టించారు. ఈమె 1993 లో తన 19 వయేట ఎవరెస్టు శిఖరాన్ని అధిరోహించారు.ఆమె 1984 లో ఎవరెస్టు శిఖరం అధిరోహించిన తొలి మహిళ అయిన బచేంద్రి పాల్ నేతృత్వంలో నేపాల్ మహిళల యాత్రా జట్టులో ఈమె సభ్యురాలు. ఈమె మే 10 1993 రికార్డు నెలకొల్పారు.
విషాద కామరూప
విషాద కామరూప జ్ఞానపీఠ్ పురస్కార గ్రహీత, ప్రముఖ రచయిత్రి ఇందిరా గోస్వామి రచించిన అస్సామీ నవలకు తెలుగు అనువాదం. "ఊనే ఖోవా హొదా" అనే ఆధునిక చారిత్రిక నవలను విషాద కామరూపగా గంగిశెట్టి లక్ష్మీనారాయణ అనువదించారు.
ఇందిరా గోస్వామి నవలను గంగిశెట్టి లక్ష్మీనారాయణ అనువదించగా 2002లో సాహిత్య అకాడమీ ప్రచురించింది. నవలలో కనిపించే ప్రధాన పాత్రలు రచయిత్రి రక్త సంబంధీకుల రూపచిత్రాలేనని, ఆ సంఘటనలు వాస్తవంగా జరిగినవేనని అనువాదకులు తెలిపారు. ఈ కథలోని సత్త్రా రచయిత్రిదేనని, నవలకు ఆధారంగా నిలిచే ప్రతి పత్రమూ వారింటిలో లభ్యమైనదేనని ఆయన పేర్కొన్నారు.
ఇందిరా గోస్వామి(1942 - 2011) కలంపేరు మమోనిరైసామ్ గోస్వామి. ఆమె ఢిల్లీ విశ్వవిద్యాలయంలో ఆధునిక భారతీయ భాషా విభాగంలో ఆచార్యులుగా పనిచేశారు. ఆమె వందకుపైగా కథలు, పదిహేను నవలలు, ఒక్కొక్క ఆత్మకథ, సాహిత్యవిమర్శ, కవిత్వ సంకలనం రచించారు. కేంద్ర సాహిత్య అకాడెమీ పురస్కారం, జ్ఞానపీఠ్ పురస్కారం, అస్సాం సాహిత్య సభల పురస్కారాలు అందుకున్నారు. అనువాదకులు గంగిశెట్టి లక్ష్మీనారాయణ తెలుగు అనువాద రంగంలో సుప్రసిద్ధులు. పొట్టి శ్రీరాములు తెలుగు విశ్వవిద్యాలయంలో సెంటర్ ఫర్ కంపారెటివ్ స్టడీస్‌కు డైరెక్టర్‌గా పనిచేస్తున్నారు.
విషాద కామరూప ఆధునిక చారిత్రిక నవల. ఒకప్పుడు సర్వ కళా తంత్రశాస్త్రాల అధ్యయనానికి పెట్టినపేరు అస్సాం రాష్ట్రంలో కామరూప జిల్లాలోని సత్త్రాలు (వైష్ణవ మఠాలు). ఒకానొక సత్త్రం చుట్టూ ఉన్న చిన్న గ్రామాన్నీ, సత్త్రాల నేటి దయనీయ స్థితినీ ప్రతిబింబించే నవల విషాదకామరూప.
పద్మావతి బందోపాధ్యాయ
పద్మావతి బందోపాధ్యాయ ( జననం. నవంబరు 4 1944) భారత వైమానిక దళంలో మొదటి మహిళా ఎయిర్ మార్షల్. ఆమె భారత సాయుధ దళాలలో మూడు నక్షత్రాల ర్యాంకుకు పదోన్నతి పొందిన రెండవ మహిళగా చరిత్రలో నిలిచారు. (ఇండియన్ ఆర్మీ లెఫ్టినెంట్ జనరల్ పునీతా అరోరా మొదటివారు)
పద్మావతి బందోపాధ్యాయ 1944 లో ఆంధ్రప్రదేశ్ లోని తిరుపతిలో జన్మించారు. ఆమె న్యూఢిల్లీలో పెరిగారు.అచట కిరోరీ మాల్ కాలేజీలో విద్యనభ్యసించారు.ఆమె 1968 లో ఇండియన్ ఎయిర్ ఫోర్స్ లో చేరారు. ఆమె ఎస్.ఎన్.బంధోపాధ్యాయను వివాహమాడారు. ఆయన కూడా ఎయిర్ ఫోర్స్ ఆఫీసరుగా ఉండేవారు. ఆమెకు "ఇండో-పాకిస్థాన్ యుద్ధం-1971" చేసిన కృషికి "విశిష్ట సేవా మెడల్" లభించింది.ఆమె జీవితంలో భారత దేశంలో ఫెలో ఆఫ్ ద ఎయిరోస్పేస్ మెడికల్ సొసైటీకి ఎంపికైన మొదటి మహిళగా చిలిచారు. దక్షిణ ధ్రువంలో వైజ్ఞానిక పరిశోధనలు చెసిన మొదటి మహిళగా చరిత్రలో నిలిచారు. 1978 లో డిఫెన్స్ సర్వీసు స్టాఫ్ కాలేజీ కోర్సును పూర్తి చేసిన మొదటి మహిళా అధికారి ఆమె. ఆమె విమాన ప్రధాన కార్యాలయంలో డైరక్టర్ జనరల్ మెడికల్ సర్వీసెస్ గా పనిచేశారు.2002 లో ఎయిర్ వైస్ మార్షల్ (రెండు నక్షత్రాల ర్యాంకు) పదోన్నతి పొందిన మొదటి మహిళ ఆమె. బందోపాధ్యాయ ఏవియేషన్ మెడిసన్ స్పెషలిస్టు మరియు న్యూయార్క్ అకాడమీ ఆఫ్ సైన్సెస్ లో సభ్యురాలు.
పునీతా అరోరా
ఆమె లాహోరుకు చెందిన పంజాబీ కుటుంబంలో జన్మించారు. 12 సంవత్సరాల ప్రాయంలో ఆమె కుటుంబం భారత దేశానికి వచ్చింది.భారత దేశ విభజన వల్ల వారు లాహోరు నుండి వచ్చి ఉత్తర ప్రదేశ్ లోని సహారాన్‌పూర్ లో స్థిరపడ్డారు.
ఆమె సగరాన్‌పూర్ లోణి సోఫియా పాఠశాల లో 8 వ గ్రేడు వరకు చదివారు. ఆ తర్వాత వారు గురునానక్ గర్ల్స్ ఇంటర్ కాలేజీలోనికి మారారు. 11 వ తరగతిలో ఆమె ప్రభుత్వ పాఠశాలలో చేరి విజ్ఞాన శాస్త్ర కెరీర్ ను ప్రారంభించారు. ఆ తర్వాత 1963 లో ఆమె పూణె లోని ఆర్మ్‌డ్ ఫోర్సెస్ మెడికల్ కాలేజీలో చేరారు. ఆ బ్యాచ్ లో ఆమె టాపర్ గా నిలిచారు.
Punita was commissioned in January 1968.
Before becoming Vice Admiral of Indian Navy she was Commandant of AFMC.
She took the charge of commandant of Armed Forces Medical College in 2004 thereafter becoming the first woman officer to command the medical college. Before that She was co-ordinating Medical Research of the armed forces at the Army headquarters as additional director-general of Armed Forces Medical Services (Medical Research).
She moved from the Army to the Navy as the AFMS has a common pool which allows officers to migrate from one service to another depending on the requirement.
She has been awarded with 15 medals in her 36 years of career in Indian Armed Forces.
Param Vishisht Seva Medal in 2006
అందరి బంధువయ (పుస్తకం)
అందరి బంధువయ పుస్తకం బాల సాహిత్యకారుడు బి.వి.నరసింహారావు సాహిత్య సర్వస్వం. ఆత్మకథ, కథలు, గేయాలు, గేయనాటికలు, వ్యాసాలు, లేఖలు వంటి వివిధ ప్రక్రియల్లో ఆయన వెలువరించిన సాహిత్యమంతటినీ మూడు సంపుటాలుగా వెలువరించారు.
బాలసాహిత్యకారుడు బి.వి.నరసింహారావు వివిధ కథలు, గేయాలు, గేయనాటికలు, ఆత్మకథ, వ్యాసాలు, లేఖలు(చలానికి) వంటి ప్రక్రియల్లో సాహిత్యాన్ని సృష్టించారు. ఆ క్రమంలో తెలుగులో బాలసాహిత్యాన్ని సుసంపన్నం చేసినందుకు ఆయనను "బాల బంధు"గా గౌరవించారు. ఆయన శతజయంతి సందర్భంగా దేవినేని సీతారామమ్మ ఫౌండేషన్ ఆధ్వర్యంలో సంపూర్ణ సాహిత్యాన్ని అందరి బంధువయగా ప్రచురించారు. 1948లో తొలి రచన ప్రారంభించిన బి.వి.నరసింహారావు తాను 1994లో మరణించేవరకూ సాహిత్యసృష్టి చేస్తూనే వున్నారు.
అందరి బంధువయలో బి.వి.నరసింహారావు సమగ్ర సాహిత్యం ప్రచురించారు. దాదాపుగా ఆయన సాహిత్యం చాలావరకూ బాలల సాహిత్యమై ఉండగా, చలం లేఖలు, ఆత్మకథ వంటివి కూడా బాలల సాహిత్యాన్ని గురించే ఉంటాయి. ఉపాధ్యాయునిగా, విద్యాశాఖ అధికారిగా, నాట్యకారునిగా, సాహిత్యవేత్తగా పొందిన అనుభవాన్ని బాలలతో పంచుకోవాలని చేసిన ప్రయత్నాలే ఆయన సాహిత్యంలో కనిపిస్తాయి. పద విపంచి, ఆంధ్రపదావళి వంటి భాషా క్రీడలు, ఆధునిక యక్షప్రశ్నలు వంటి వైవిధ్యభరితమైన ప్రక్రియలతో పాటుగా కథలు, గేయాలు, గేయనాటికలు, వ్యాసాలు వంటి ప్రక్రియల్లో బాలసాహిత్యాన్ని సృష్టిచేశారు. తన అనుభవాలను, సాహిత్యం పట్ల తన అభిప్రాయాలను ఆత్మకథ, లేఖలు వంటి ప్రక్రియల్లో వెల్లడించారు.
హరిత కౌర్ డియోల్
ఫ్లైట్ లెఫ్టినెంట్ హరిత కౌర్ డియోల్ (1972 - డిసెంబరు 25 1996) భారతీయ వాయుసేనలో పైలట్. ఆమె వాయుసేనలోని మొట్టమొదటి మహిళా పైలట్. ఆమె తన ఇరవై రెండవ ఏట 1994 సెప్టెంబరు 2 న మొదటిసారిగా Avro HS-748 విమానాన్ని నడిపింది.
ఆమె చండీఘర్ లోని ఒక సిక్కు కుటుంబానికి చెందినవారు. 1993 లో ఎయిర్ ఫోర్స్ లో మొదటి ఏడుగురు మహిళా కాడెట్స్‌లో ఒకరిగా, షార్ట్ సర్వీసు కమిషన్ ఆఫీసరుగా ఎంపికైంది. రవాణా పైలట్ గా భారతదేశంలో మహిళా శిక్షణలలో క్లిష్టమైనది. ప్రాథమిక శిక్షణ అనంతరం హైదరాబాదు దగ్గరలో దుండిగల్ లో ఎయిర్ ఫోర్స్ అకాడమీలోను, యెలహంక ఎయిర్ ఫోర్స్ స్టేషను వద్ద ఎయిర్ లిఫ్టింగ్ ఫోర్స్ లోనూ శిక్షణ పొందారు.
ఆమె 1996 డిసెంబరు 25 న నెల్లూరు వద్ద విమాన ప్రమాదంలో మరణించారు. ఆంధ్ర ప్రదేశ్ లోని ప్రకాశం జిల్లాలో గల బుక్కపురం గ్రామం వద్ద జరిగిన విమాన ప్రమాదంలో ఆమెతో పాటు 24 మంది ఎయిర్ ఫోర్స్ కు చెందిన వ్యక్తులు మరణించారు.
సవాసేరు గోధుమలు
సవాసేరు గోధుమలు పుస్తకం ప్రముఖ రచయిత ప్రేంచంద్ రాసిన హిందీ పుస్తకానికి తెలగు అనువాదం. సవాసేర్ గెహున్ అనే ప్రేంచంద్ పుస్తకాన్ని కె.ఎస్.వసంతలక్ష్మి తెలుగులోకి అనువదించారు.
కొమ్మిరెడ్డిగారి పల్లి
కొమ్మిరెడ్డిగారి పల్లె చిత్తూరు జిల్లా, పులిచెర్లమండలం కి చెందిన గ్రామము.
తానికొండవారి పల్లి
తానికొండవారి పల్లె, చిత్తూరు జిల్లా, పులిచెర్ల మండలానికి చెందిన గ్రామము.
బేరిపల్లి
బేరిపల్లి చిత్తూరు జిల్లా, పులిచెర్ల మండలానికి చెందిన గ్రామము.
వరి, చెరకు, మామిడి, కూరగాయలు ప్రధాన పంటలు
వ్యవసాయము ప్రధాన వృత్తి.
గెలసంవారి పల్లి
గెలసంవారి పల్లి చిత్తూరు జిల్లా, పులిచెర్ల మండలానికి చెందిన గ్రామము.
వరి, చెరకు, మామిడి, వేరుశనగ మొదలగు పంటలు ప్రధానమైనవి.
వ్యవసాయము ప్రధాన వృత్తి.
మద్దేవాల్ల పల్లి
మద్దేవాల్ల పల్లి చిత్తూరు జిల్లా, పులిచెర్ల మండలానికి చెందిన గ్రామము.
వరి, చెరకు, మామిడి, వేరుశనగ మొదలగు పంటలు ప్రధానమైనవి.
వ్యవసాయము ప్రధాన వృత్తి.
పోశంవారిపల్లి
పోశం వారి పల్లి చిత్తూరు జిల్లా, పులిచెర్ల మండలానికి చెందిన గ్రామము.
వరి, చెరకు, మామిడి, వేరుశనగ మొదలగు పంటలు ప్రధానమైనవి.
వ్యవసాయము ప్రధాన వృత్తి.
బత్తులవారి పల్లి
బత్తులవారి పల్లి చిత్తూరు జిల్లా, పులిచెర్ల మండలానికి చెందిన గ్రామము.
వరి, చెరకు, మామిడి, వేరుశనగ మొదలగు పంటలు ప్రధానమైనవి.
వ్యవసాయము ప్రధాన వృత్తి.
చెన్నుపాటి వారిపల్లి
చెన్నుపాటివారి పల్లి చిత్తూరు జిల్లా, పులిచెర్ల మండలానికి చెందిన గ్రామము.
ఈ గ్రామములో చెన్నుపాటి అనే ఇంటి పేరుగల కమ్మవారు ఎక్కువగా వున్నందున దీనికి ఆ పేరు వచ్చింది.
వరి, మామిడి, చెరకు, కూరగాయలు మొదలగునవి ఇక్కడి ప్రధాన పంటలు.
వ్యవసాయము ప్రధాన వృత్తి.
కోట(గ్రామం)
"కోట(గ్రామం)" గుంటూరు జిల్లా, యడ్లపాడు మండలానికి చెందిన ఒక గ్రామం. కోట గ్రామంలో, చారిత్రిక ప్రసిద్ధిగాంచిన కొండవీడుకోట దిగువభాగంలో, శ్రీకృష్ణదేవరాయలు ప్రతిష్ఠించిన విజయధ్వజం ఉంది. [1]
[1] ఈనాడు గుంటూరు రూరల్; 2014,మార్చి-18; 15వ పేజీ.
బహుదా నది
బహుదా నది గజపతి జిల్లా లోని రామగిరి కొండలపై పుట్టి గంజాం జిల్లా గుండా ప్రవహించి శ్రీకాకుళం జిల్లాలో ప్రవేశించి బంగాళాఖాతంలో కలుస్తుంది. దీని పొడవు 73 కి.మీ . దీని పరీవాహక ప్రాంతం 1250 కి.మీ.
బులుసు వెంకట రమణయ్య
బులుసు వెంకట రమణయ్య (డిసెంబరు 24, 1907 - మే 25, 1989) జననం విశాఖజిల్లా విజయనగరందగ్గర రామతీర్థంలో. జన్మదినం డిసెంబరు 24, 1907. విజయనగరం సంస్కృత కళాశాలలో చదువుకున్నారు. కాశీ విశ్వ విద్యాలయంలో అలంకారశాస్త్రంలో 1930-32లో పరిశోధన చేసేరు.మద్రాసులో కెల్లెట్ హైస్కూలులో ప్రధానాంధ్ర అధ్యాపకులుగా పని చేసేరు. “రావు” అన్న కలంపేరుతో ప్రసిద్ధపత్రికలలో కథలు ప్రచురించేరు.
పదహారు రాత్రులు వేంకటరమణయ్య రచించిన కథాసంకలనం. ఇందులోని కథలు: చార్వాక - గణపతుల కథ, బాలరాజు కథ, బింబ - ప్రతిబింబముల కథ, సువర్ణమాల కథ, ముగ్గురు రాణుల కథ, కపట సన్యాసి కథ, మనసులేని మనువు కథ, పరకాయ ప్రవేశము కథ, ఎండమావులు నమ్మిన వర్తకుని కథ, ఎర్రపెదవుల రాక్షసి కథ, నాగరాజు పగబట్టిన కథ, పండ్లుతిన్న ఫలితము కథ, యమ - మన్మథుల కథ, కృతాకృతుని కథ, తేనెటీగ - ఎర్రతామర కథ మరియు వలపు - గెలుపు
పెదపూడి (బుచ్చెయ్యపేట మండలం)
"పెదపూడి,(బుచ్చయ్యపేట),విశాఖపట్నం జిల్లా,బుచ్చయ్యపేట మండలానికి చెందిన గ్రామము.
మాదిరెడ్డిగారిపల్లె
"మాదిరెడ్డిగారిపల్లె" కడప జిల్లా వీరబల్లి మండలానికి చెందిన ఒక గ్రామం. [1] ఈనాడు కడప; 2014, మార్చి-19; 6వ పేజీ.
బండకాడ ఈడిగపల్లె
"బండకాడ ఈడిగపల్లె" కడప జిల్లా టి.సుండుపల్లె మండలానికి చెందిన ఒక గ్రామం. [1] ఈనాడు కడప; 2014, మార్చి-19; 6వ పేజీ.
లక్ష్మీపాలెం
"లక్ష్మీపాలెం" కడప జిల్లా బద్వేలు మండలానికి చెందిన ఒక గ్రామం.
[1] ఈనాడు కడప; 2014, మార్చి-19; 6వ పేజీ.
అన్నా చాందీ
జస్టిస్ అన్నా చాందీ భారత దేశంలో మొదటి మహిళా న్యాయమూర్తి. ఆమె భారతదేశంలోని జిల్లాకోర్టులో 1937లో మొదటి మహిళా న్యాయమూర్తిగా పనిచేసారు. ఆమె భారతదేశంలోని మొదటి, ప్రపంచంలో బహుశా రెండవ హైకోర్టు న్యాయవాదిగా( 1959) పనిచేసిన మొదటి మహిళ. She died on 20 July 1996.
ఆమె మే 4 1905 న భారతదేశంలోని కేరళ రాష్ట్రానికి చెంఇద్న ట్రావన్స్‌కోర్ లో మలయాళీ, సిరియన్ క్రిస్టియన్ దల్లిదండ్రులకు జన్మించారు. ఆమె న్యాయవాదిగా 1928లో చేరి ట్రావెన్స్‌కోర్ నందలి జిల్లా న్యాయమూర్తిగా ట్రావెన్స్‌కోర్ దివాను అయిన సి.పి.రామస్వామి అయ్యర్ చే నియమింపబడెను.
ఆమె ఫిబ్రవరి 9, 1959 న కేరళ హైకోర్టులో న్యాయమూర్తిగా నియమింపబడెను. ఈ నియామకం భారతదేశంలోని న్యాయవాద వృత్తిలో మహిళల స్థానం గూర్చి మహిళలలో ఆశలు చిగురించాయి.
It had also helped herald a gender-neutral system of justice as quoted by Chief Justice of the Kerala High Court V.K. Bali. The High Court of Kerala is the highest court of justice in the Indian state of Kerala and in the Union Territory of Lakshadweep. The High Court of Kerala is headquartered at Kochi. Another woman judge from Kerala High Court, Kumari Justice M. Fathima Beevi became the first woman judge in Supreme Court of India.
ఆందోల్-జోగిపేట నగర పంచాయతి
ఆందోల్-జోగిపేట మెదక్ జిల్లాకు చెందిన నగరపంచాయతి. రెండు పట్టణాలను కలిపి నగరపంచాయతీగా ఏర్పాటు చేయడంతో ఆందోల్-జోగిపేట పేరుతో పిలువబడుతున్నది. 2014 మార్చి నాటికి ఈ నగరపంచాయతి పరిధిలో 20 వార్డులు ఉన్నాయి.
1955 నుంచి 1965 వరకు జోగిపేట పురపాలక సంఘంగా ఉండేది. 1965లో రెండీంటిని కలిపి పంచాయతీగా ఏర్పాటుచేశారు. ఈ రెండు పట్టణాలు ప్రక్కప్రక్కనే ఉన్నాయి. 1998లో రెండింటినీ విడదీసి వేర్వేరు పంచాయతీలుగా ఏర్పాటుచేశారు. ఆదాయం విషయంలో ఈ రెండింటి మధ్యన తగాదాలు జరుగుతుండేవి. 2013లో ఈ రెండు పట్టణాలను కలిపి నగర పంచాయతీగా ఏర్పాటుచేశారు. జోగిపేటకు ఐదుగురు, ఆందోలుకు ఎనిమిది సర్పంచులు ఎన్నికయ్యారు. 2014 మార్చి 30న ఎన్నికలు జరగనున్నాయి.
నగర పంచాయతీగా ఏర్పాటైన పిదప తొలిసారిగా 2014 మార్చి 30న ఎన్నికలు జరుగుతున్నాయి. ఈ నగరపంచాయతి పరిధిలో 20 వార్డులున్నాయి. వార్డులలో ఎన్నికైన కౌన్సిలర్లు పరోక్ష పద్ధతిలో చైర్‌పర్సన్‌ను ఎన్నుకుంటారు.
నామినేషన్
ఒక కార్యాలయ ఎన్నిక కోసం గాని, లేదా గౌరవం లేదా అవార్డ్ కోసం గాని అభ్యర్థి ఎంపిక ప్రక్రియ యొక్క భాగం నామినేషన్. సేకరించిన నామినేషన్లలలో అభ్యర్థుల పూర్తి జాబితాను కుదించి అర్హమైన అభ్యర్థుల జాబితాను స్పష్టం చేస్తారు.
ప్రభుత్వ ఎన్నికల సందర్భంలో, ఒక రాజకీయ పార్టీ ఎంపిక చేయబడిన అభ్యర్థిని పార్టీ అభ్యర్థి అని చెబుతారు. రాజకీయపార్టీ తమ అభ్యర్థి ఎంపికను సాధారణంగా ఎన్నికల చట్టాల నియమాల ప్రకారం రాజకీయ పార్టీ సదస్సుల లేదా సమాలోచనల ఆధారితంగా నిర్ణయిస్తుంది. కొన్ని చట్ట పరిధులలో ఒక గుర్తింపు పొందిన రాజకీయ పార్టీ అభ్యర్థి సాధారణ ఎన్నికల బ్యాలెట్ పేపర్ పై పార్టీ గుర్తింపు హక్కుతో కనిపిస్తాడు. సాధారణంగా అభ్యర్థులు ఏ రాజకీయ పక్షానికి చెందని వారుగా ఉంటారు, అయితే అభ్యర్థి పార్టీ తరపున నామినేషన్ వేసినప్పుడు పార్టీ తరపున పార్టీ ధృవీకరణ దరఖాస్తు ఫారం సమర్పించవలసి ఉంటుంది, ఈ పత్రాన్ని బి-ఫారం అంటారు.
మిచెల్లీ బచెలేట్
వెరోనికా మిచెల్లీ బచెలేట్ జెరియా (జననం 1951 సెప్టెంబరు 29) చిలీ దేశానికి చెందిన ప్రముఖ రాజకీయవేత్త. ఆమె ఆ దేశానికి 2006-2010, 2014-2018 సంవత్సరాల కాలంలో రెండుసార్లు అధ్యక్షురాలిగా కూడా ఎన్నికయ్యారు. ఆమె చిలీ దేశానికి మొట్టమొదటి మహిళా అధ్యక్షురాలిగా పనిచేసి, చరిత్ర సృష్టించారు. 2010లో దేశాధ్యక్ష పదవికాలం పూర్తయిన తరువాత అప్పుడే కొత్తగా స్థాపించబడిన యు.ఎన్ మహిళా విభాగానికి ఎగ్జిక్యూటివ్ డైరెక్టర్ గా పనిచేశారు. ఈ విభాగం స్త్రీ, పురుషుల మధ్య అసమానతలు, మహిళా సాధికారతల సాధించడం కోసం ఏర్పాటు చేయబడింది. 2013 డిసెంబరులో, ఆమె చిలీ దేశాధ్యక్షురాలిగా రెండోసారి గెలిచారు. మొదటిసారి 2006లో 53.5% ఓట్లు సంపాదించిన ఆమె, రెండోసారి 62% ఓట్లు గెలుచుకోవడం విశేషం. చిలీలో 1932 తరువాత రెండోసారి దేశాధ్యక్ష పదవికి ఎన్నికైన రెండో వ్యక్తి మిచెల్లీనే.
వృత్తిపరంగా డాక్టర్ అయిన మిచెల్లీ, ఆరోగ్య, రక్షణ శాఖల మంత్రిగా కూడా పనిచేసింది. మిచెల్లీ, ఆమె భర్త విడాకులు తీసుకున్నారు. ఆమెకు ముగ్గురు పిల్లలు. తనను తాను నాస్తికురాలిగా ప్రకటించుకుంది మిచెల్లీ. ఆమె మాతృభాష అయిన స్పానిష్మాత్రమే కాక, ఆంగ్లం, జర్మన్, పోర్చుగీసు, ఫ్రెంచి, ఇటాలియన్ భాషలు కూడా అనర్గళంగా మాట్లాడగలదు. ఆమె సోషలిస్ట్ పార్టీ ఆఫ్ చిలీలో సభ్యురాలు.
మిచెల్లీ చిలీలోని సాంటైగోకు చెందిన లా కిస్టెర్నా అనే ప్రదేశంలో జన్మించింది. ప్రముఖ ప్రెంచి నటి మిచెల్లీ మార్గన్ పేరును ఈమెకు పెట్టారు ఆమె తల్లిదండ్రులు. మిచెల్లీ చిన్నతనం అంతా కుటుంబంతో కలసి ఒక మిలటరీ బేస్ నుంచీ మరో బేస్ కు మకాంలు మార్చడంతోనే సరిపోయింది. అలా ఆమె చిలీలోని ఎన్నో ప్రదేశాల్లో పెరిగింది. ఆమె ప్రాథమిక విద్య అంతా క్వింటెరో, సెర్రో మొరెనో, ఏంటోఫగస్తా, సాన్ బెర్నార్డో తదితర ప్రదేశాల్లో గడిచింది. 1962లో, మిచెల్లీ తండ్రికి వాషింగ్టన్లోని చిలీ ఎంబసీలో సైనిక మిషన్ లో పనిచేయవలసి రావడంతో, వారి కుటుంబం అమెరికాకు మకాం వెళ్ళింది. ఆమె కుటుంబం బెతెస్డా, మేరీల్యాండ్ లలో దాదాపు రెండేళ్ళు ఉన్నారు. అక్కడ ఆమె వెస్ట్ ల్యాండ్ జూనియర్ ఉన్నత పాఠశాలలో చదువుకుంది. ఆ సమయంలోనే, మిచెల్లీ ఇంగ్లీషు అనర్గళంగా మాట్లాడటం నేర్చుకుంది.
1964లో మిచెల్లీ కుటుంబం తిరిగి చిలీ చేరుకున్నారు. 1969లో, లికెయో జవైరా కర్రెరా అనే ప్రఖ్యాత బాలికల పాఠశాల నుండి గ్రాడ్యుయేషన్ పూర్తి చేసింది. తరగతిలో ఆమె ప్రథమస్థానంలో నిలిచింది. ఆ పాఠశాలలో ఆమె, తరగతి ప్రెసిడెంట్ గాను, ప్రార్థనా గాయక బృందంలో సభ్యురాలు గాను, వాలీబాల్ టీంలోనూ ఉండేది. మిచెల్లీ ఒక నాటకం గ్రూపు, లాస్ క్లాప్ క్లాప్ అనే బ్యాండ్ కు సహ వ్యవస్థాపకురాలు. వివిధ పాఠశాలల ఉత్సవాలలో ఈ బ్యాండ్ ద్వారా ఎన్నో ప్రదర్శనలు కూడా ఇచ్చింది. 1970లో, విశ్వవిద్యాలయ ప్రవేశ పరీక్షలో దాదాపుగా అత్యున్నత స్కోరు సంపాదించిన మిచెల్లీ, చిలీ విశ్వవిద్యాలయంలో వైద్య విద్యలో చేరింది. నిజానికి మిచెల్లీకి సామాజిక శాస్త్రం గానీ, ఆర్థిక శాస్త్రంలో చదవాలని ఉండేది. కానీ ఆమె తండ్రి కోరిక ప్రకారం వైద్య విద్య అభ్యసించింది. బాధలో ఉన్న రోగికి నేరుగా సహాయం చేయగలగడం ద్వారా వారి నొప్పిని తగ్గించడమే కాక, తనకూ మానసిక తృప్తి కలుగుతుంది కాబట్టే తాను వైద్య వృత్తిని చేపట్టానని చెబుతుంది ఆమె. అంతేకాక, ఈ రకంగా చిలీని ఆరోగ్యవంతమైన దేశంగా తీర్చిదిద్దడంలో తనదైన కృషి కూడా ఉంటుంది అంటుంది మిచెల్లీ.
డేగ రెక్కల చప్పుడు (నవల)
ఈ కథ విషయానికి వస్తే రామకృష్ణ శాస్త్రి భారత సైన్యంలో పనిచేసిన ఒక మాజీ ఉద్యోగి. నరనరాన దేశభక్తిని జీర్ణించుకున్న అసలు సిసలు సిపాయి. తల్లి తండ్రిని పోగొట్టుకున్న ఇతనికి ఉన్న ఏకైక తోడు ప్రేమించిన అమ్మాయి వైదేహి. అనుకోని పరిస్థితుల్లో అల్-ఖైదా దృష్టి ఇతని మీద పడుతుంది. వాళ్ళకి అవసరమయిన ఒక ఫైల్ కోసం ఇతన్ని ఉపయోగించుకోవాలనుకుంటారు. ఈ విషయం అతనికి ఆఖరి నిమిషంలో తెలుస్తుంది. వాళ్ళు అనుకున్న పని పూర్తి చేసి వాళ్లకి సహాయపడతాడు. దేశం కోసం ప్రాణాలు సైతం లెక్క చెయ్యని రామకృష్ణ ఎందుకు ఈ పనిచేసాడు, అతని అసలు mission ఏంటి అన్నది అసలు కథాంశం. ఇందులో మొదటి భాగం అంతా ఆఫ్ఘనిస్తాన్ భౌగోళిక, చారిత్రక నేపథ్యం, తాలిబాన్ల ఆవిర్భావం, ఆఫ్ఘనిస్తాన్ లోని గిరిజన తెగల ఆచార వ్యవహారాలూ,రష్యా-అమెరికాల మధ్య నలిగిపోయిన ఆఫ్ఘన్ పౌరుల హక్కుల గురించి వుంటుంది.
స్వార్థపూరిత రాజకీయ నాయకుల ఎత్తుగడలనీ, మత చాంధస వాదుల మూర్ఖపు ఆలోచనలనీ, సామన్యుల బ్రతుకులని నేల రాస్తున్న ఉగ్రవాద సంస్థల అరాచకత్వాన్నీ, వాటికి కొమ్ము కాచే దేశాధినేతల కుయుక్తులనీ, సమాజంలో పాతుకు పోయిన స్వార్థాన్ని, కరడు గట్టిన మానవత్వాన్ని కళ్ళకు కట్టినట్టుగా చూపించారు. రచనా స్వేచ్ఛ ఎక్కువగా తీసుకున్నప్పటికీ నవల మొత్తం చదివాక అవసరమే అనిపిస్తుంది. కొన్ని యథార్థ సంఘటనలు, కొన్ని కల్పితాలు కలగలిపి రాసిన ఈ పుస్తకం ప్రస్తుతం ప్రపంచాన్ని గడగడలాడిస్తున్న ఉగ్రవాద కలాపాలకు అద్దం పడుతుంది.
పాపవినాశనం (ఘంటసాల మండలం)
"పాపవినాశనం" కృష్ణా జిల్లా ఘంటసాల (కృష్ణా జిల్లా) మండలానికి చెందిన గ్రామం. పిన్ కోడ్ నం. 521 132., ఎస్.టి.డి.కోడ్ = 08671.
సముద్రమట్టానికి 11 మీ.ఎత్తు 
మచిలీపట్నం, రేపల్లె, పెడన, గుడివాడ
చల్లపల్లి, మొవ్వ, మోపిదేవి, గూడూరు
కొడాలి, చల్లపల్లి నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 58 కి.మీ
జిల్లాపసిషత్ ప్రాథమికోన్నత పాఠశాల,చిట్టూరు, మల్లంపల్లి, కొడాలి
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి డొక్కు లక్ష్మి, సర్పంచిగా ఎన్నికైనారు. [1]
ఈ ఆలయంలో 2017,ఆగష్టు-19వతేదీ శనివారంనాడు, కొత్తగా శ్రీ సీతా, రామ. లక్ష్మణ, ఆంజనేయస్వామివార్ల విగ్రహ ప్రతిష్ఠా కార్యక్రమం, భక్తిశ్రద్ధలతో నిర్వహించారు. ఆలయప్రాంగణంలోని హోమగుండం వద్ద విశేషపూజలు నిర్వహించారు. తొలుత పాండురంగా మహిళా భక్త సమాజంవారు విగ్రహాలకు అభిషేకాలు నిర్వహించారు. [6]
ఈ ఆలయంలో దశమ వార్షికోత్సవాల సందర్భంగా 2014, ఆగష్టు-1వ తేదీ శుక్రవారం నాడు, విశేషపూజలు నిర్వహించారు. ఈ సందర్భంగా బాబాకు అభిషేకాలు, ప్రత్యేక పూజలు, సాయి చాలీసా పారాయణం నిర్వహించారు. శ్రీ కొల్లి సుబ్బారావు, బేబీ సరోజిని దంపతులు, ఈ ఆలయ నిర్మాణదాతలు. [1]
కార్తీక వనసమారాధన సందర్భంగా ఈ ప్రాంగణంలో శివసిద్ధ యోగ ఫౌండేషన్ ఆధ్వర్యంలో, 2015,నవంబరు-15వతేదీ ఆదివారం రాత్రి, ఆధ్యాత్మిక కార్యక్రమం నిర్వహించారు. [3]
వరి, చెరుకు, అపరాలు, కాయగూరలు
వ్యవసాయం, వ్యవసాయాధారిత వృత్తులు
ఈ గ్రామ మాజీ సర్పంచి అయిన వీరు కృష్ణాజిల్లాలోనే తొలిసారిగా, క్వినోవా ధాన్యాన్ని పండించుచున్నారు. ప్రొటీన్ల శాతం మనిషికి తక్కువగా, బ్లూటేన్ (గ్లూకోజ్) రహితమైనందువలన, ఈ ధాన్యం మనిషికి సంపూర్ణ ఆరోగ్యాన్ని ప్రసాదించే ఆరోగ్యప్రదాయినిగా ఖ్యాతిచెందినది. ఈ ధాన్యం వాణిజ్యపంటగా గూడా పేరొంది, బంగారుపంటల జాబితాలో చేరుతున్నది. ఈ పంట వలన రైతుకు ఒక ఎకరానికి ఐదు లక్షల రూపాయలకు పైగా సంవత్సరానికి ఆదాయం చేకూరుచుండటం విశేషం. [4]
ఈ గ్రామానికి చెందిన శ్రీ మునిపల్లి రామకృష్ణ, పంజాబు రాష్ట్రంలో బి.ఎస్.ఎఫ్.కానిస్టేబుల్ గా సేవలందించుచున్నారు. వీరు విధి నిర్వహణలో ధైర్యసాహసాలు ప్రదర్శించినందుకుగాను, పోలీస్ గ్యాలంటరీ అవార్డుకు ఎంపికైనారు. [2]
ఈ గ్రామములో 2017,మార్చి-24న కళాకారుల సమావేశం నిర్వహించారు. [5]
[1] ఈనాడు కృష్ణా/అవనిగడ్డ; 2014,జూన్-26; 3వపేజీ.
[2] ఈనాడు కృష్ణా/అవనిగడ్డ; 2015,జూన్-5; 2వపేజీ.
[3] ఈనాడు అమరావతి; 2015,నవంబరు-17; 39వపేజీ.
[4] ఈనాడు అమరావతి; 2016,అక్టోబరు-16; 12వపేజీ.[5] ఈనాడు అమరావతి/అవనిగడ్డ; 2017,మార్చి-25; 2వపేజీ. [6] ఈనాడు అమరావతి/అవనిగడ్డ; 2017,ఆగష్టు-20; 2వపేజీ.
ప్రాచీనాంధ్ర దేశ చరిత్ర - గ్రామీణజీవనం
ప్రాచీనాంధ్ర దేశ చరిత్ర - గ్రామీణజీవనం డాక్టర్ పుచ్చా వాసుదేవ పరబ్రహ్మశాస్త్రి రచించగా తెలుగులోకి అనువాదమైన చారిత్రిక గ్రంథం. ఈ పుస్తకంలో పన్నెండవ శతాబ్దిలోని తొలికాలపు కాకతీయుల ఉత్థానం వరకూ ఆంధ్ర గ్రామీణ జీవనాన్ని చిత్రించారు.
పుచ్చా వాసుదేవ పరబ్రహ్మశాస్త్రి రాసిన ఈ చరిత్ర గ్రంథాన్ని కాకాని చక్రపాణి, డా.దుర్గెంపూడి చంద్రశేఖరరెడ్డి, గోవిందరాజు చక్రధర్, జి.వెంకటరాజం అనువదించారు. ఎమెస్కో బుక్స్ డా.దుర్గెంపూడి చంద్రశేఖరరెడ్డి, సంపాదకత్వంలో ఆగస్టు, 2012లో వెలువడింది. పి.వి.పరబ్రహ్మశాస్త్రి ఈ గ్రంథాన్ని ఆయన తల్లిదండ్రులు పుచ్చా వెంకటేశ్వర్లు, రుక్మిణమ్మల స్మృతికి అంకితమిచ్చారు.
ప్రాచీనాంధ్ర దేశ చరిత్ర - గ్రామీణజీవనం గ్రంథంలో రాతియుగం నుంచి ప్రారంభించి కాకతీయుల కాలం ప్రారంభమయ్యే వరకూ సాగిన గ్రామజీవనం, గ్రామీణ వ్యవస్థల చరిత్ర రచన చేశారు. అందులో భాగంగా ప్రాచీన భూవిభాగాలు, కొత్త రాతియుగపు గ్రామీణ జీవనం, తొలికాలంలో గ్రామీణ జీవితం నుంచి ప్రారంభించారు. ఆపై ప్రదేశాల పేర్లు, పట్టణ కేంద్రాల గురించి, రాజకీయ అధికారం ప్రాదుర్భావమైన పద్ధతి, దాని కాల క్రమం గురించీ రచించారు. సమాజ నిర్మాణాన్ని గురించి, గ్రామపాలన ఉద్యోగుల గురించీ రాశారు. గ్రామాధికారుల చరిత్ర, గ్రామాలలోని సంఘజీవనం, న్యాయవ్యవస్థల గురించి, భూమిని, పన్నుల గురించి రచన చేశారు. గ్రామీణవ్యవస్థకు సంబంధించిన వర్తక-వాణిజ్య మార్గాలు, నాణేల వ్యవస్థ వంటి వాటి గురించి సవిస్తరంగా రచించారు.
లిండా బి. బక్
లిండ బ్రౌన్ బక్ (జననం. జనవరి 29 1947) అమెరికన్ జీవశాస్త్రవేత్త. ఈమె ఘ్రాణ వ్యవస్థ పై చేసిన కృషికి గుర్తింపబడ్డారు. ఆమె 2004 లో వైద్య రంగంలో నోబెల్ బహుమతిని "రిచర్డ్ ఆక్సెల్"తో కలసి పొందారు. వారు "ఘ్రాణ వ్యవస్థ" పై చేసిన కృషి ఫలితంగా వారికి నోబెల్ బహుమతి వచ్చింది.
వారు చేసిన పరిశోధనా పత్రం 1991 లో ప్రచురితమైనది. బక్ మరియు ఆక్సెల్ ఘ్రాణ వ్యవస్థ గ్రాహకాలను క్లోనింగ్ చేసి అవి "జి ప్రోటీన్-కపుల్డ్ రెసిప్టర్స్" యొక్క కుటుంబానికి చెందినవని నిరూపించి పరిశోధనా పత్రాలను ప్రచురించారు. వారు ఎలుక యొక్క డి.ఎన్.ఎను విశ్లేషించారు. వారి క్షీరదాల జన్యువులలో సుమారు ఒక వేయి వివిధ రకాల జన్యువులు ఘ్రాణ వ్యవస్థ గ్రాహకాలుగా ఉన్నాయని అంచనా వేశారు. ఈ పరిశోధన ఘ్రాణ వ్యవస్థ యొక్క నిర్మాణం యొక్క విశ్లేషణ జన్యుశాస్త్రం మరియు మాలిక్యులర్ విశ్లేషణలకు ద్వారాలు తెరిచింది. ఆ తర్వాత బక్ మరియు ఆక్సెల్ లు ప్రతి ఘ్రాన వ్యవస్థ గ్రాహక న్యూరాన్ అసాధారనమైనదని చూపారు. అది ఘ్రాణ వ్యవస్థ గ్రాహక ప్రోటీన్ తో వ్యక్తీకరించబడుతుందని తెలిపారు. అన్ని న్యూరాన్ల నివేశము ఒకే గ్రాహకం ద్వారా వ్యక్తీకరించడమగునని అది ఏకైక అంకితమైన ఘ్రాణ వ్యవస్థ బల్బ్ యొక్క గ్లామర్లస్ అని నిరూపించారు.
ఆమె వాషింగ్టన్ లోని సేటెల్ లో జన్మించారు. ఆమె "మనోవిజ్ఞాన శాస్త్రం" మరియు సూక్ష్మ జీవశాస్త్రం (మైక్రో బయాలజీ) లలో వాషింగ్టన్ విశ్వవిద్యాలయం, సీటెల్ నుండి బి.యస్ చేశారు.ఆమె "ఇమ్యునాలజీ"లో పి.హె.డిని 1980 లో డల్లాస్ లోని టెక్సాస్ సౌత్‌వెస్ట్ మెడికల్ సెంటర్ విశ్వవిద్యాలయంలో పూర్తిచేశారు. ఆమె కొలంబియా విశ్వవిద్యాలయం నుండి "ఏక్సెల్" అధ్వర్యంలో పోస్ట్ డాక్టరల్ పనిని పూర్తి చేశారు. 1991 లో హార్వార్డ్ విశ్వవిద్యాలయంలో న్యూరో బయాలజీ విభాగంలో అసిస్టెంట్ ప్రొఫెసర్ గా చేశారు.అచట ఆమె నాడీవ్యవస్థ పై జ్ఞానాన్ని విస్తృత పరిచారు. ఆమె పరిశోధనలలో ప్రధాన ఆశక్తులు "ఫెరమోన్స్" మరియు "వాసన" లను ముక్కు ఎలా గుర్తించి మెదడుకుపంపించబడుతుందోననే అంశాలు. ఆమె "ఫ్రెడ్ హానిన్సన్ కేన్సర్ రీసెర్చ్ సెంటర్" వద్ద బేసిక్ సైన్స్ విభాగంలో పూర్తిస్థాయి సభ్యులుగా ఉన్నారు. ఆమె వాషింగ్టన్ విశ్వవిద్యాలయం, సీటెల్ వద్ద ఫిజియాలజీ మరియు బయో ఫిజిక్సు విభాగాలలో ప్రొఫెసర్ గా యున్నారు. ఆమె హార్వర్డ్ హ్యూగ్స్ మెడికల్ ఇనిస్టిట్యూట్ నంరు పరిశోధకురాలిగా కూడా ఉన్నారు.
ఆమె 2004 లో నేషనల్ అకాడమీ ఆఫ్ సైన్స్ లో ప్రవేశించారు. ఆమె 2008 లో అమెరికన్ అకాడమీ ఆఫ్ ఆర్ట్స్ మరియు సైన్సెస్ లో ఫెలోగా ఎన్నికైనారు. She also sits on the Selection Committee for Life Science and Medicine which chooses winners of the Shaw Prize.
గ్రామ నామం
జనసముదాయాలకు ఉండే పేర్లను గ్రామ నామం అంటారు. ఊళ్ళ పేర్లని వ్యవహరించే వీటిని మౌలికంగా వేర్వేరు గ్రామాలను గుర్తించేందుకు ఉపయోగిస్తారు. పలువురు చరిత్రకారులు గ్రామ నామాల వెనుక ఆయా గ్రామాల చరిత్ర, సంస్కృతి వంటివి ఉంటాయని భావించారు.
గ్రామనామాధ్యయనం స్థలనామాధ్యయనంలో ఒక భాగం. ఊళ్ల పేర్లకు అర్థాలు, వాటి వెనుక ఉన్న విషయాలు తదితర గ్రామనామాల సర్వవిశేషాలను అధ్యయనం చేయడం గ్రామనామాధ్యయనం అవుతుంది. గ్రామనామాలు ఏర్పడడంలో చారిత్రిక, భౌగోళిక, సామాజికాది అంశాలు ఎన్నో ఉంటాయి.
గ్రామాల పేర్లలోని పదాల సంఖ్యను ఆధారం చేసుకుని గ్రామనామాలను విభజించవచ్చు.
గ్రామనామాల వ్యుత్పత్తి వెనుక ఆయా గ్రామాల సంస్కృతి, చరిత్ర మొదలైనవి ఉంటాయి. గ్రామనామాలు ఏర్పడడం వెనుక ఆ ఊళ్ళకు సంబంధించిన చారిత్రికాంశాలు, భౌగోళికాంశాలు, సామాజిక చరిత్ర,
భారతీయ ప్రదేశ నామాల అధ్యయనం కాలక్రమంలో ఐదు దశలకు చెందినదిగా ఉంటుంది.
చారిత్రికాధారాలు విరివిగా లభ్యం కాకున్నా అప్పటికే కొన్ని ప్రాంతాల్లో చాలానాళ్ల ముందే జాతి, భాష, సంస్కృతి వంటి సంక్లిష్టమైన మానవ ప్రగతి సాధ్యపడిన దశ అది. ఆ దశకు చెందినవిగా గుర్తించిన పలు గ్రామనామాలు చారిత్రిక అవశేషాలుగా ఎంతో కీలకమైనవి. నదులు, అరణ్యాలు, కొండలు వంటి ప్రకృతిసిద్ధమైన ప్రదేశాల పేర్లు అప్పటివే నేటికీ చాలావరకూ కొనసాగుతున్నాయి. కానీ నాగరికత, మానవ జీవనంలో జరిగే విపరీతమైన మార్పుల వల్ల గ్రామాల పేర్లు అలా కొనసాగే అవకాశం తక్కువ. అయినా కాలప్రవాహానికి నిలిచి పలు గ్రామాలు, పట్టణాల పేర్లు ఇప్పటికీ అలాగే కొనసాగుతున్నాయి. వేంగి, వేలంగి, చొల్లంగి, రేలంగి, అన్నంగి, పోరంకి వంటి గ్రామాల పేర్లు ఆ ప్రాచీన కాలం నుంచి కొనసాగుతున్నవే. గ్రామనామాల్లో ఉత్తరపదంగా ప్రయోగం ఉన్న "లంక" కూడా పూర్వచారిత్రిక యుగానికి చెందినదిగా నిర్ధారించారు.
ప్రాక్తన చారిత్రిక దశ కొత్త రాతియుగం, బృహత్ శిలాయుగానికి చెందినది. కొత్తగా దేశంలోని వివిధ ప్రాంతాలతో వర్తక వాణిజ్య సంబంధాలు బలపడ్డాయి. ఈ యుగంలో రాగి, ఇనుము కనుగొనడంతో వాటిని ఉపయోగిస్తూ లోహపరిశ్రమను ప్రారంభించారు. వ్యవసాయం విస్తృతం కావడమూ ఇదే దశలో ప్రారంభించింది. ఈ విషయాలన్నీ గ్రామనామాల్లో ప్రతిబింబించాయి.
బేతపూడి(బాపట్ల)
"బేతపూడి(బాపట్ల)" గుంటూరు జిల్లా, బాపట్ల మండలానికి చెందిన గ్రామం.
[1] ఈనాడు గుంటూరు రూరల్; 2013,జులై-18,8వ పేజీ.
బెహరా కమలమ్మ
బెహరా కమలమ్మ ఆంధ్రప్రదేశ్ కు చెందిన ఆధ్యాత్మిక యోగిని.
ఆమె జనవరి 13 1904 న ఆచార్య మహా మహోపాధ్యాయ కొక్కొండ వెంకటరత్నం పంతులుకు ద్వితీయ పుత్రికగా జన్మించింది. ఈమె అయిదు సంవత్సరముల వయసులో ధ్యాన ముద్రలో ఉన్నప్పుడు అరికాలులో ఉన్న 'చక్ర ముద్ర'ను గాంచి, ఆమె తండ్రి భవిష్యత్తులో 'కమల' అను నామధేయంతో పిలవబడి, తమ ఆరాధ్య దేవత అయిన "తనుమధ్యాంబ" పీఠమునకు వారసురాలు కాగలదని పలికారు.
ఆమెకు ఎనిమిదవ వ సంవత్సరంలో అంబాజీపేట వాస్తవ్యులు బెహరా సత్యనారాయణతో వివాహం జరిగింది. ఆ తరువాత కొంతకాలానికి వీరివురు మద్రాసు పట్టణంలోని "తిరువత్తియారు" నందుగల శ్రీ బాలాత్రిపురసుందరీ అమ్మవారిని దర్శించుకున్న పిదప అక్కడే తపస్సు గావించుచున్న బాలాజీ, శ్యామలరావు అను ఇద్దరు యోగిపుంగవులు వీరికి "మంత్రదీక్ష"ను ప్రసాదించారు.నాటి నుండి దంపతులిరివురు దేవిని ఉపాసిస్తూ సుఖజీవనం సాగించారు.
1957వ సంవత్సరంలో అమ్మవారు కమలమ్మ కలలో ప్రత్యక్షమై "అన్నపూర్ణా సమేత శ్రీ ప్రతాప విశ్వేశ్వరస్వామి ఆలయ ప్రాంగణములోనే నీ నివాసం, నా నివాసం కూడా! నీకు నా సామీప్యం ప్రసాదిస్తాను.నా భక్తులకు సహయం చేస్తూ, నన్ను సేవిస్తు తరిస్తావు" అని దీవించి అంతర్దానం అయ్యింది. కమలమ్మ అమ్మవారి పీఠాన్ని దేవాలయపు సత్రపు గదిలో ఉత్తరముఖంగా దేవాలయంలోని శివునికి అభిముఖంగా ప్రతిష్ఠించారు.
కమలమ్రు గృహస్థాశ్రమంలో ఉండి ముక్తి పొంది తరించటయే సులభోపాయమని, సన్యాసులుగా జీవించి ఉండవలసిన పనిలేదని స్వయంగా ఆచరించి చూపించింది. భక్తులనుండి ధనం అశించిన యెడల ఆ పని వారికి నెరవేరదని కూడా చెబుతూ ఉండేవారు. ఈనాటి వరకు పీఠము అదే నిస్వార్ద సేవలను అందించడం అదొక అద్భుతమైన విశేషం. మూఢచారాలను వదిలి, మనసు విశాలం చేసికొని కాలానుగుణంగా నడుచుకొవాలని ఆమె బోధించింది. "వక్రము లేని మనసే శ్రీ చక్రం" అని ఉద్బోధిస్తూ మనోనైర్మలాన్ని సాధించడమే ఆధ్యాత్మిక ఆచరణమని వివరించింది.ఆర్దికంగాను, ఆధ్యాత్మికంగాను, సామాజికంగాను వెనుకబడిన ఎంతోమంది స్త్రీలను తమ ఉపదేశాలద్వారా, ఆచరణ ద్వారా చైతన్యవంతులను చేసారు. స్త్రీలకు ఆర్థిక స్వాతంత్ర్యం కావాలని చెబూతూ స్వయంగా తన కుమార్తెలను కూడా సుమారు 1950వ సంవత్సరం ముందే స్కూలు ఫైనల్ వరుకూ చదివించి ఉపాధ్యాయ వృత్తిలో ప్రవేశపెట్టారు. తనను అశ్రయించిన వారిని స్వయంగా తీర్దయాత్రలను చేయించడం ద్వారా వారి వారి గ్రహస్ధితులను మెరుగుపరచి మానసిక ధైర్యాన్ని, శక్తిని పెంపొందింపచేస్తూండేవారు. తాను స్వయంగా, మద్రాసు నగర పరమగురువులైన బాలజీ, శ్యామలరావు ల వద్ద మంత్రదీక్షనుపొంది, నియమబద్దంగా అనుష్టించి గురువులయొక్క ప్రాముఖ్యాన్ని చాటిచెప్పారు. ప్రజలు హిందూ ధర్మ శాస్త్రాలను, సామాజిక విలువలను పాటించాలని చెప్పేవారు. ఆమె భగవంతుని కీర్తనల ద్వారా చేరడం సులభమని స్వయంగా భక్తి గీతాలను వ్రాసి గానం చేస్తూ అమ్మవారిని ప్రసన్నం చేసేవారు.సాటి మనిషికి ఉపకారము చేయడంలో ఉన్న సంతృప్తి, తద్వారా పొందే ప్రతిఫలమే పుణ్యమనీ, జీవితాంతం పుణ్యకార్యాలు చేసి తరించడం ముక్తికి మార్గమని బోధించారు.
1977 వ సంవత్సరం డిసెంబర్ 13వ తేదీ న (మార్గశిర శుద్ధ చవితి) బ్రహ్మరంద్రం ద్వారా, ప్రాణోత్ర్కమణం జరిగి, ఆమె అనంతశక్తిలో ఐక్యం అయినది. దీనినే శాస్త్ర ప్రకారంగా కపాలమోక్షం అని కూడా వ్యవహరిస్తారు. ఈ స్థితి సిద్దపురుషులకు, పునీతమైన దైవాంశ సంభూతులకు మాత్రమే సంభవం
కురుముద్దాలి పిచ్చమ్మ
కురుముద్దాలి పిచ్చమ్మ ఆధ్యాత్మిక యోగిని మరియు అవధూత. 
అవధూత పిచ్చమ్మ ఆంధ్ర ప్రదేశ్కు చెందిన గుడివాడ తాలూకా లోని కురుమద్దాలి గ్రామంలో పుణ్య దంపతులైన వడ్డె ముత్తాయి మరియు వీరమ్మలకు 1870 లో జన్మించింది. బాల్యంలో ఆమె కట్టెలా బిగుసుకుపోవడం మాట్లాడలేకపోవడం జరిగింది. తల్లిదండ్రులు అనేక వైద్యములు చేయించినా ఫలితం లేకపోయింది. ఆమె తన తల్లికి తనకు ఏవో వేణునాదాలు వినబడుతున్నట్లుందని, అవి వినినంతనే మైమరచి పోయినట్లున్నదని చెప్పేది. ఆమెకు తుమ్మలపల్లి గ్రామంలో నీలంవారి అబ్బాయికిచ్చి వివాహం జరిపించారు. కాపురానికి వెళ్ళీనా ఈ లక్షణాలు కనబడుతుండటంతో అత్తమామలు పరిహాసం చేసేవాళ్ళూ. పిచ్చమ్మకు ఒక కుమార్తె కలిగింది. ఆ కుమార్తెకు "భాగ్యమ్మ" అని నామకరణం చేశారు. అనతి కాలంలోనే ఆమె భర్త స్వర్గస్తుడయ్యాడు. ఆమె కుమార్తెను అల్లారు ముద్దుగా పెంచింది. కష్టపడి పొలంలో పనిచేసేది. తన కుమార్తెకు సోదరుని కుమారుని కిచ్చి వివాహం చేసింది.కానీ అనతికాలంలోణే అల్లుడు కూడా కాలం చేశాడు. పిచ్చమ్మ పురర్వివాహ వ్యతిరేకి అయినప్పటికీ పిచ్చమ్మ సోదరి పట్టుబడ్డి కుమార్తెకు పునర్వివాహం జరిపించింది. అల్లుడు భాగ్యాన్ని చిత్రహింసలు పెట్టేవాడు. ఈ బాధలు పడలేక కుమార్తె ఆత్మహత్య చేసుకుంది. ఈ శోకంతో పిచ్చమ్మ నిరంతరం ఏడుస్తూ ఉండేది.
ఒకసారి కురుముద్దాలికి ఒక గోసాయి వచ్చాడు. పిచ్చమ్మ శోకం తెలుసుకొని ఆయన గుడిసెలోకి వెళ్ళి ఆమెతో ఆధ్యాత్మిక జ్ఞానం ప్రబోధించాడు. తదుపరి ఆమె భగవంతుని కోసం అంకితమైనది. గృహాన్ని విడిచి తన నివాస స్థానాన్ని రుద్రభూమికి మార్చింది. ఆహారం తినేది కాదు. ఎవరైనా తెస్తే తినేది లేకపోతే స్మశానంలో బూడిద లేదా ఆకులలములతోనో ఆకలి తీర్చుకొనేది. ఆమె ఏమి చెబితే అది అయ్యేది. 1925 లో ఆమెకు ఒక ఆశ్రమం నిర్మించారు. ఆమె రోజు విడిచి రోజు సమాధిలోకి వెళ్ళేది. ఆమె ధనం ముట్టుకోదు. అమ్మ ఐశ్వర్యాన్ని "రోత" అనిపిలిచేది. పొర పాటున వెండి బంగారాన్ని ముట్టుకుంటే వళ్ళంతా కాల్చినట్టుందని అల్లాడిపోయేది. మామూలుగా అమ్మ నగ్నంగా అర్ధ నగ్నంగా వుండేది. కామసంకల్పము కలవారు వస్తున్నట్లయితే "వాడి కంట్లో దోషముందిగానీ నాకున దుప్పటికప్పండిరా అనేది.
ఒకసారి సనాతన విప్రులొకరు అమ్మ దగ్గరకు వచ్చి అమ్మ మాల కులమునకు చెందినదనే దృష్టితో దూరంగా వుండి మాట్లాడుతున్నాడు. అమ్మ వేదాంత మూలతత్వాన్ని ఇలా వివరించింది. " వడికిన పోగులు మెడలో వేసుకుని గొప్ప కులమని భ్రమ పడుతున్నావు . వడకని పోగులు నీలో ఉన్నాయి. వెతికి చూసుకో దొరుకుతాయి " అని జ్ఞాన బోధ చేసినది.ఇలా ఆధ్యాత్మిక మార్గమెంత కష్టమైనదో సాధకులకు తెలిపేది. అమ్మ పడుకుంటే ఆమె మీదుగా పాములు పాకి వెళ్ళి పోతుండేవి. అను కోకుండా అమ్మ భారత దేశ యాత్ర చేసింది. "యాత్రలకని వెళ్ళాంగానీ ,క్షేత్రాలలో దేవునికంటే ,నాలోని దేవుడే కమ్మగా వున్నాడు" అన్నది అమ్మ
అమ్మ 1951 నవంబరు15న సిద్ధి పొందారు.